# KISKŐRÖS VÁROS POLGÁRMESTERE

### ELŐTERJESZTÉS

( a Képviselő-testület 2021. november 10-i rendkívüli ülésére)

**TÁRGY: A KISKŐRÖSI ÓVODÁK ALAPÍTÓ OKIRATÁNAK MÓDOSÍTÁSA**

A Kiskőrösi Óvodák Kőrisfa utcai épülete 2021. szeptemberében átadásra került, ennek megfelelően az alapító okirat módosításra került, azonban a korábbi alapító okiratban az Óvoda épületének feltüntetésére – használatbavételi engedély hiányában – annak helyrajzi száma szerepelt, mely azóta kiadásra került, így az Óvoda új címe Kőrisfa utca 14. szám lett.

A Kiskőrösi Óvodák székhelye címének módosítása miatt az alapító okiratot felülvizsgálni és módosítani szükséges.

A fentiek alapján javaslom, hogy a Képviselő-testület a Kiskőrösi Óvodák alapító okiratának módosítását és az alapító okiratot módosító okiratát a határozat-tervezet 1-2. számú mellékletében foglaltak szerint fogadja el.

**Kiskőrös, 2021. november 08.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület

1. egyetért azzal, hogy a Kiskőrösi Óvodák alapító okirata a határozat-tervezet 1. melléklete szerinti tartalommal módosításra kerül.
2. felhatalmazza a polgármestert a határozat-tervezet 1. mellékletét képező módosító okirat és a határozat-tervezet 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal